200 båtflyktninger reddet utenfor Sicilia
Begge redningsoperasjonene er et resultat av at myndighetene har trappet opp patruljeringen i farvannene mellom Italia og Nord-Afrika for å unngå at enda flere flyktninger drukner til havs, heter det i en uttalelse fra marinen. 76 flyktninger ble plukket opp fra en gummibåt utenfor Lampedusa tirsdag mens 123 flyktninger ble reddet om bord på et marinefartøy litt lenger sør for den italienske øya omtrent samtidig. Nesten hver dag forsøker immigranter, hovedsakelig fra Afrika, Midtøsten og Asia å ta seg til Europa i små båter på leting etter et bedre liv. Men mange båter forliser, og anslagsvis 25.000 immigranter har druknet de siste 20 årene. Tidligere denne måneden omkom over 360 mennesker da båten de var om bord i tok fyr, kantret og sank utenfor Malta.
To båter med til sammen 199 flyktninger ble oppdaget av den italienske kystvakten utenfor Sicilia og deretter eskortert trygt til land i Italia, opplyser myndighetene i landet.